CELEX: 62016CN0258
Language: sk
Date: 2016-05-09 00:00:00
Title: Vec C-258/16: Návrh na začatie prejudiciálneho konania, ktorý podal Korkein oikeus (Fínsko) 9. mája 2016 – Finnair Oyj/Keskinäinen Vakuutusyhtiö Fennia

18.7.2016   
            
            
               SK
            
            
               Úradný vestník Európskej únie
            
            
               C 260/29
            
         Návrh na začatie prejudiciálneho konania, ktorý podal Korkein oikeus (Fínsko) 9. mája 2016 – Finnair Oyj/Keskinäinen Vakuutusyhtiö Fennia
   (Vec C-258/16)
   (2016/C 260/37)
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein oikeus
   
      Účastníci konania pred vnútroštátnym súdom
   
   
      Navrhovateľka: Finnair Oyj
   
      Odporkyňa: Keskinäinen Vakuutusyhtiö Fennia
   
      Prejudiciálne otázky
   
   
               1.
            
            
               Má sa článok 31 ods. 4 Montrealského dohovoru vykladať v tom zmysle, že pre zachovanie práva na podanie žaloby sa popri vznesení reklamácie v rámci stanovenej lehoty vyžaduje, aby reklamácia bola v rámci lehoty na jej podanie vznesená v písomnej forme v zmysle článku 31 ods. 3?
            
         
               2.
            
            
               Ak sa na zachovanie práva na podanie žaloby vyžaduje, aby reklamácia podaná v lehote mala písomnú formu, má sa článok 31 ods. 3 Montrealského dohovoru vykladať v tom zmysle, že požiadavka písomnej formy bola dodržaná elektronickým podaním a aj registráciou oznámenej škody v informačnom systéme leteckého dopravcu?
            
         
               3.
            
            
               Odporuje Montrealskému dohovoru výklad, podľa ktorého požiadavka písomnej formy sa považuje za dodržanú, ak zástupca leteckého dopravcu, s vedomím cestujúceho, písomne zaznamenal oznámenie o škode/reklamáciu do systému leteckého dopravcu, buď na papier alebo elektronicky?
            
         
               4.
            
            
               Kladie článok 31 Montrealského dohovoru ďalšie obsahové požiadavky na reklamáciu ako je tá, že spôsobená škoda musí byť oznámená leteckému dopravcovi?